Banna byamizannyo abegattira mu kibiina kya Uganda Sports Promotion nga bakolaganira wamu ne Kasta Promotion, batongozza olulwana lw’ebikonde wakati wa munnauganda Kabona Med Ssebyala agenda okuttunka ne munnansi wa DRC Nelson Mangala.
Nelson Mangala atuuse mu Uganda enkya yaleero okwetegekera olulwana luno, olugenda okubaawo ku lwomukaaga luno nga 13 August,2022 ku Little Flowers Obligato.
Abazannyi bano bagenda kuba balwanira omusipi ogwa Global Boxing Federation International Tittle mu buzito bwa Middle Weight.
Olunaku luno era lugenda kubeerako enwana z’ebikonde endala 15 era abazannyi b’ebikonde 30 bebagenda okuzetabamu, nga balwanira emisipi egyenjawulo.
Enwana endala Miiiro Ronald agenda kuttunka ne Ken Mexico nga bonna balwanira omusipi gw’eggwanga ogwa National Super Welterweight Title.
Tansala Richard agenda kuttunka ne General Sensor nga balwanira omusipi gw’abato ogwa National Junior Welterweight Title n’enwana endala.
Kasiita Bukenya omu ku bakulembeddemu okuteekateeka ebikonde bino, agambye nti bagenderera okwongera okusitula omutindo gw’ebikonde okuviira ddala wansi mu baana abato, nti kubanga bagulinamu essuubi okwongera okutunda eggwanga n’okufunamu ensimbi.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn lug_Latn lug_Latn taq_Latn